CELEX: 32021R1325
Language: bg
Date: 2021-08-10 00:00:00
Title: Регламент за изпълнение (ЕС) 2021/1325 на Комисията от 10 август 2021 година за изменение на Регламент за изпълнение (ЕС) 2020/977 по отношение на периода на прилагане на временните мерки във връзка с контрола на производството на биологични продукти (текст от значение за ЕИП)

11.8.2021   
               
               
                  BG
               
               
                  Официален вестник на Европейския съюз
               
               
                  L 288/21
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1325 НА КОМИСИЯТА
         от 10 август 2021 година
         за изменение на Регламент за изпълнение (ЕС) 2020/977 по отношение на периода на прилагане на временните мерки във връзка с контрола на производството на биологични продукти
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 28, параграф 6, член 30, параграф 2, трета алинея и член 38, букви в), г) и д) от него,
         като има предвид, че:
         
                     (1)
                  
                  
                     Пандемията от COVID-19 и значителните ограничения за движението, въведени в държавите членки и в трети държави под формата на национални мерки, представляват извънредно и безпрецедентно предизвикателство за държавите членки и за операторите във връзка с извършването на контрола, предвиден в Регламент (ЕО) № 834/2007 и в регламенти (ЕО) № 889/2008 (2) и (ЕО) № 1235/2008 (3) на Комисията.
                  
               
                     (2)
                  
                  
                     С цел да се преодолеят специфичните обстоятелства, които са породени от настоящата криза, свързана с пандемията от COVID-19, с Регламент за изпълнение (ЕС) 2020/977 на Комисията (4) се дава възможност на държавите членки да прилагат временни мерки за дерогация от регламенти (ЕО) № 889/2008 и (ЕО) № 1235/2008 във връзка със системата за контрол на производството на биологични продукти и с определени процедури, предвидени в интегрираната компютризирана ветеринарна система (TRACES).
                  
               
                     (3)
                  
                  
                     Наред с това, що се отнася до официалния контрол и другите официални дейности, попадащи в обхвата на Регламент (ЕС) 2017/625 на Европейския парламент и на Съвета (5), по силата на Регламент за изпълнение (ЕС) 2020/466 на Комисията (6) държавите членки имат право да прилагат временни мерки с цел да се предотвратят сериозните рискове за здравето на персонала на компетентните органи предвид трудностите при извършването на посочените контрол и дейности и доколкото е необходимо за справяне със съответните сериозни сривове в системите за контрол на държавите членки. С Регламент за изпълнение (ЕС) 2021/83 на Комисията (7) периодът на прилагане на посочения регламент беше удължен до 1 юли 2021 г. Поради това с Регламент за изпълнение (ЕС) 2021/772 на Комисията (8) периодът на прилагане на Регламент за изпълнение (ЕС) 2020/977 беше удължен до 1 юли 2021 г.
                  
               
                     (4)
                  
                  
                     Държавите членки информираха Комисията, че с оглед на кризата, свързана с пандемията от COVID-19, някои сериозни смущения във функционирането на техните системи за контрол в сектора на биологичното производство ще продължат и след 1 юли 2021 г.
                  
               
                     (5)
                  
                  
                     Тъй като кризата и свързаните с нея смущения все още продължават, с Регламент за изпълнение (ЕС) 2021/984 на Комисията (9) периодът на прилагане на Регламент за изпълнение (ЕС) 2020/466 беше удължен до 1 септември 2021 г.
                  
               
                     (6)
                  
                  
                     Системата за контрол в сектора на биологичното производство обаче функционира на основата на календарна година, що се отнася по-специално до инспекциите и вземането на проби. Ето защо е необходимо Регламент за изпълнение (ЕС) 2020/977 да продължи да се прилага след 1 септември 2021 г. и периодът на прилагането му да бъде удължен до края на 2021 г., за да се осигури правилното извършване на контрола.
                  
               
                     (7)
                  
                  
                     Поради това Регламент за изпълнение (ЕС) 2020/977 следва да бъде съответно изменен.
                  
               
                     (8)
                  
                  
                     Необходимо е да не се прекъсва прилагането на разпоредбите на Регламент за изпълнение (ЕС) 2020/977, чийто период на прилагане се удължава с настоящия регламент. Поради това е целесъобразно да се предвиди настоящият регламент да се прилага с обратна сила, считано от 1 юли 2021 г.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Комитета по биологично производство,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2020/977 се изменя, както следва:
            
                        (1)
                     
                     
                        в член 1, параграф 7 датата „1 юли 2021 г.“ се заменя с датата „31 декември 2021 г.“;
                     
                  
                        (2)
                     
                     
                        в член 3, втора, трета, четвърта и пета алинея датата „1 юли 2021 г.“ се заменя с датата „31 декември 2021 г.“
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 юли 2021 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OВ L 189, 20.7.2007 г., стр. 1.
         
            (2)  Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250, 18.9.2008 г., стр. 1).
         
            (3)  Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).
         
            (4)  Регламент за изпълнение (ЕС) 2020/977 на Комисията от 7 юли 2020 г. за дерогация от регламенти (ЕО) № 889/2008 и (ЕО) № 1235/2008 по отношение на контрола на производството на биологични продукти поради пандемията от COVID-19 (ОВ L 217, 8.7.2020 г., стр. 1).
         
            (5)  Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 95, 7.4.2017 г., стр. 1).
         
            (6)  Регламент за изпълнение (ЕС) 2020/466 на Комисията от 30 март 2020 г. относно временни мерки за ограничаване на рисковете за здравето на хората, животните и растенията и хуманното отношение към животните при някои сериозни сривове в системите за контрол на държавите членки поради болестта, причинена от коронавирус (COVID-19) (ОВ L 98, 31.3.2020 г., стр. 30).
         
            (7)  Регламент за изпълнение (ЕС) 2021/83 на Комисията от 27 януари 2021 г. за изменение на Регламент за изпълнение (ЕС) 2020/466 по отношение на извършването на официален контрол и други официални дейности от специално оправомощени физически лица и периода на прилагане на временните мерки (ОВ L 29, 28.1.2021 г., стр. 23).
         
            (8)  Регламент за изпълнение (ЕС) 2021/772 на Комисията от 10 май 2021 г. за изменение на Регламент за изпълнение (ЕС) 2020/977 по отношение на временните мерки във връзка с контрола върху производството на биологични продукти, и по-специално на периода на прилагане (ОВ L 165, 11.5.2021 г., стр. 28).
         
            (9)  Регламент за изпълнение (ЕС) 2021/984 на Комисията от 17 юни 2021 г. за изменение на Регламент за изпълнение (ЕС) 2020/466 по отношение на периода на прилагане на временните мерки (ОВ L 216, 18.6.2021 г., стр. 202).